हनीमून पर नहीं जाएंगे प्रिंस विलियम और केट  
ब्रिटेन के शाही जोड़े प्रिंस विलियम और केट मिडलटन के हनीमून को लेकर जो रहस्य बरकरार था अब उसपर से पर्दा उठ गया है।
ब्रिटेन के शाही जोड़े प्रिंस विलियम और केट मिडलटन के हनीमून को लेकर जो रहस्य बरकरार था अब उसपर से पर्दा उठ गया है। अब यह साफ हो गया है कि यह जोड़ा फिलहाल हनीमून पर नहीं जा रहा है और विलियम सेना में बतौर पायलट अपनी नौकरी पर वापस लौट रहे हैं।  सेंट जेम्स पैलेस ने एक बयान जारी कर कहा कि विलियम और केट ब्रिटेन में ही एक हफ्तों का निजी प्रवास करेंगे और बाद में वे किसी समय हनीमून के लिए बाहर जाएंगे।  बयान में कहा गया, कैम्ब्रिज के राजकुमार और राजकुमारी ने तय किया है कि वे तत्काल हनीमून के लिए बाहर नहीं जाएंगे। ब्रिटेन में एक हफ्ते का निजी प्रवास करने के बाद राजकुमार अगले हफ्ते अपने काम पर वापस लौट जाएंगे। इन दोनों के निजी प्रवास की जगह और भविष्य में विदेश में होने वाले इनके हनीमून की जगह के बारे में फिलहाल अभी खुलासा नहीं किया जाएगा।